text: Sønderborg markerer Dronning Ingrids 100 års dag
  28 marts 2010 kl. 08.44
  Palmesøndag, er det 100 år siden, Dronning Ingrid blev født. Det var på Stockholm Slot - som datter af Kronprinsesse Margaretha og den senere Kong Gustav 6.
  Som 25-årig blev Ingrid i Storkyrkan i Stockholm gift med den danske kronprins, Frederik, og dermed havde Danmark fået en kronprinsesse, som med årene blev mere og mere populær, hun tog danskernes til sig og omvendt.
  Fra 1947 og frem til Kong Frederik den 9.?s død i 1972 var hun danskernes dronning og ? ikke mindst ? sønderjydernes.
   
  Sønderborg Kommune har, som en gestus i forhold til Dronning Ingrids store betydning for Sønderjylland og Gråsten, ønsket at markere 100 års dagen. Det sker i form af en lille mindehøjtidelighed ved mindestenen for Dronning Ingrid på Slotsbakken i Gråsten.
   
  Gråstenerne vil lidt før kl. 14 opdage, at mindehøjtideligheden nærmer sig, idet Gråsten Garden går og spiller sig gennem byen fra skolen til Slotsbakken. Her spiller den, indtil mindehøjtideligheden begynder kl. 14. Flaglauget sørger traditionen tro for, at Dannebrog er oppe. Borgmester Aase Nyegaard indleder før og afslutter efter kranselægning og fællessang.
  